Tapper, den pysete hunden

Tapper, den pysete hunden (orig: Courage the Cowardly Dog) er en amerikansk animert TV-serie for barn og unge som gikk på Cartoon Network fra 1999 og 2002. Serien handler om hunden Tapper som bor sammen med Matilda og Rasmus Knot i den fiktive byen «Ødeby» i den amerikanske delstaten Kansas. Vanligvis må Tapper redde Matilda og Rasmus fra farer og skumle ting.

 Rollefigurer 

 Tapper 
(oppr. Courage "the Cowardly Dog")Tapper er en hund som ble forlatt etter at en gal veterinær sendte foreldrene hans ut i rommet. Heldigvis ble han funnet av Matilda Knot som bor midt i Ødeby med sin mann Rasmus Knot. Tapper er redd for alt som er ukjent, men når virkelige farer truer eierne hans greier han å overvinne frykten sin og prøver å beskytte eierne sine mot ondskap. Når Tapper forsøker å advare Matilda eller Rasmus om farer, babler han helt uforståelig. Han kompenserer for dette ved å komme med høyst livaktige imitasjoner av faren, som for eksempel at han transformerer seg til et uhyre. En av hans beste egenskaper er at han aldri gir opp.

 Matilda Knot 
(oppr. Muriel Bagge) Matilda er en snill gammel dame som fant Tapper alene og forlatt som valp. Hun bor i Ødeby med mannen sin, Rasmus Knot. Matilda er meget snill og inviterer gjerne fremmede inn i huset for en matbit eller en kopp te, selv om disse fremmede ofte er folk med ondt i sinnet. Ofte når Rasmus er slem mot Tapper slår Matilda Rasmus i hodet med en kjevle, alltid fulgt av at han svarer: «Hva har jeg gjort?». Matilda er også meget flink på kjøkkenet og Tapper elsker rettene hennes. Som regel bruker hun en hemmelig ingrediens i maten sin, og den er nesten alltid eddik.

 Rasmus Knot 
(oppr. Eustace Bagge) Rasmus er Matildas mann. Han avskyr Tapper og nyter å gjøre livet surt for ham. Når Rasmus virkelig ønsker å skremme Tapper, tar han på seg en svær, fryktinngytende maske og skriker, «Ooga booga booga!». Han kaller ofte Tapper «dumme hund» eller «dustebikkje».

Vanlige replikker fra Rasmus
«Dustebikkje»
«Dustebikkje, du dumma meg ut!»
«Blah, blah, blah» (når Tapper forsøker å advare ham om noe)
«Matilda, jeg er sulten!»
«Hvorfor sitter den dustebikkja ved bordet?»
«Au, hva har jeg gjort?» (når Matilda slår ham i hodet med en kjevle)
«Vi ska'ke ha no'!» (når noen banker på døra)
«Ooga booga booga!»
«Hva har jeg gjort?»

 Datamaskinen 
Tappers datamaskin gir han råd om hvordan han kan håndtere ulike hendelser. Han er veldig kynisk og sarkastisk mot Tapper, og pleier å slenge en vits i de fleste situasjoner. 

 Doktor Vindaloo 
Doktor Vindaloo er en indisk lege med en ganske tjukk aksent, som Rasmus og Mathilda benytter seg av hvis noe er galt. Han er en av svært få karakterer i serien, som innehar evnen til å fullt ut forstå hva Tapper forsøker å si. Som oftest konkluderer han med at pasientene er friske, eller at han ikke er kapabel til å behandle problemet. I enkelte tilfeller har han dog vært til stor hjelp, for eksempel i episoden "Usynlige Mathilda", hvor han klarte å finne ut hvordan de skulle få Mathilda tilbake til normal tilstand. 

 Ma Knot 
Ma Knot er moren til Rasmus, og Mathildas svigermor. Hun har et elsk-/hat-forhold til sin sønn, og bor i en campingvogn ute på landet. Som sin sønn er hun også skallet, men ikler seg en rødlig parykk, og ligner ellers veldig mye på han, bare mye kortere av vekst.  

 Norske stemmer 
 Øyvind B. Lyse som Tapper, den pysete hunden
 Anne Marit Jacobsen som Matilda Knot
 Magnus Nielsen som Rasmus Knot
 Johannes Joner som PC-en til Tapper i sesong 1,3 og 4, og Le Quack i episode 42a-50b
 Nicolay Lange-Nielsen som PC-en til Tapper i sesong 2, Katz i episode 11b og sesong 2 og Le Quack i episode 2b-22b
 Finn Schau som Katz i episode 1a
 Hans Rønningen som Katz i sesong 3-4
 Ida Lind som Ma Knot
 Grethe Kausland som Ma Knot i episode 5b

 Stemmer i originalversjonen 
 Marty Grabstein som Tapper, den pysete hunden
 Thea White som Matilda Knot
 Lionel Wilson som Rasmus Knot
 Simon Prebble som PC-en til Tapper
 Paul Schoeffler som Katz og Le Quack
 Billie Lou Watt som Ma Knot

Referanser

 Eksterne lenker 

Kategori:Animerte barneserier fra USA
Kategori:Animerte komiserier fra USA
Kategori:Animerte fantasyserier fra USA
Kategori:Animerte grøsser-serier fra USA
Kategori:TV-produksjoner på Cartoon Network
Kategori:TV-produksjoner fra USA, fra 1990-årene
Kategori:TV-produksjoner fra USA, fra 2000-årene